Cyflwyniad
Yn y tasg yma byddaf yn gwerthuso’n feirniadol un pwynt gweithredu o’r Cynllun Datblygu Ysgol (CDY) o fy ysgol profiad addysgu proffesiynol cyntaf (PAP 1). Byddaf yn dilyn strwythur clir yn ystod y tasg yma. Yn gyntaf byddaf yn gwneud adolygiad o’r llenyddiaeth, yn archwilio damcaniaethau a gwaith ymchwil allweddol sy’n berthnasol i’r pwynt gweithredu ac hefyd yn rhoi trosolwg o feth yw’r CDY. Yna, byddaf yn datblygu’r pwynt gweithredu gan roi cyd-destun y targed a wedyn manylu ar ei weithredu ac yna mesur effaith y gweithred. Yn dilyn hyn, byddaf yn adfyfyrio a gwerthuso, trwy edrych nôl i weld sut wnes i weithredu’r weithred mewn i fy ngwersi i geisio cefnogi targedau’r ysgol. Yn olaf, byddaf yn dod i gasgliad i grynhoi’r pwyntiau allweddol ac adfyfyrio ar dwf proffesiynol. 
Er mwyn cydymffurfio gyda canllawiau BERA (2024) i gadw’r ysgol yn anhysbys er tegwch eu preifatrwydd byddaf yn cyfeirio at fy ysgol PAP 1 fel ‘ysgol A’. Penderfynais i ganolbwyntio ar pwynt, ‘datblygu arferion asesu ac adborth effeithiol yn gyson ar draws yr ysgol, gan sicrhau bod gan ein dysgwyr ddealltwriaeth gadarn o’u cryfderau a’u bod yn hyderus i allu gwella eu dysgu yn annibynnol’ o CDY, ysgol A. Yn penodol fe wnes i ganolbwyntio ar yr elfen annibyniaeth o’r blaenoriaeth. Mae gan ysgol A 439 o ddisgyblion, gyda 39.5% o ddisgyblion yn dod o gartrefi sydd yn siarad Cymraeg. I ategu at hyn, mae gan 5.4% o ddisgyblion yn ysgol A anghenion dysgu ychwanegol, ac mae 12.4% o ddisgyblion sy’n gymwys i gael prydau ysgol am ddim (Estyn, 2025).
Adolygiad o’r llenyddiaeth
Mae CDY yn dogfen strategol sydd yn amlinellu blaenoriaethau’r ysgol i wneud cynnydd dros gyfnod o amser, fel arfer ar draws cyfnod o un i dair flynedd. Bwriad y CDY yw i sicrhau bod cynnydd a lles dysgwyr yn cael lle canolog ym mhob ymdrech i gyrraedd safonau uchel a gwireddu uchelgais (Llywodraeth Cymru, 2022). Mae’r CDY yn cael ei ddefnyddio fel canllaw i geisio sicrhau cynnydd yn disgyblion, datblygiad yn y staff a gwelliant yn yr ysgol. Mae Llywodraeth Cymru (2024) yn dweud bod y canllawiau CDY, sydd wedi’u cyhoeddi o dan adran 10 o ‘Ddeddf Addysg 1996’, yn cynnig pwynt cyfeirio newydd i ysgolion sy'n amlinellu'r hyn yr ydym yn ei ddisgwyl ganddynt wrth gyfrannu at wella ysgolion, yng nghyd-destun eu dyletswyddau cyfreithiol ehangach. Mae hyn yn golygu bod gan ysgolion ar draws Cymru cyfeiriad clir ar sut i gyfrannu at wella addysg. I ategu at hyn, mae’r CDY yn galluogi ysgolion i adfyfyrio yn gyson er mwyn sicrhau eu bod nhw’n gwneud cynnydd trwy weithredu ar eu thargedau. 
Mae’r CDY wedi cael ei gyflwyno er mwyn sicrhau bod ysgolion yng Nghymru yn cael fframwaith clir i wella safonau addysg a pherfformiad cyffredinol. Hefyd mae'n rhoi strwythur strategol i ysgolion i nodi meysydd i'w datblygu, gosod targedau realistig, a monitro cynnydd dros amser. Mae’r CDY hefyd yn helpu ysgolion i gyflawni nod Llywodraeth Cymru (2023), sef i gefnogi pob dysgwr i fod yn ddinesydd sy’n ymgysylltu, sy’n fentrus ac sy’n foesegol, yn barod i chwarae rhan lawn mewn bywyd a gwaith, sef y pedwar diben. Mae gan Llywodraeth Cymru amcanion i geisio cefnogi ei nod. Un o’r amcanion yw i chwalu rhwystrau er mwyn sicrhau bod cyfleoedd a deilliannau addysg rhagorol yn gallu cael eu cyflawni gan bob dysgwr (Llywodraeth Cymru, 2023). Mae Llywodraeth Cymru (2023) yna yn mynd ymlaen i nodi maen nhw mynd i gyflawni hyn trwy adnabod yn gynnar, drwy gymorth a thrwy gamau gweithredu wedi’u targedu. Dengys hyn bod y CDY yn ffordd o gydymffurfio gyda amcanion a nod Llywodraeth Cymru trwy osod camau gweithredu wedi’u targedu i geisio sicrhau gwelliant safonau addysg. Mae hyn yn atgyfnerthu pam mae ysgolion yn gosod eu CDY a pham maen nhw yn dewis eu targedau. 
Mae’r CDY yn cynnwys amrywiaeth o randdeiliaid sy’n chwarae rhan allweddol yn natblygiad a gwelliant yr ysgol. Mae’r prif gyfranwyr yn cynnwys uwch arweinwyr ysgol, athrawon a llywodraethwyr, sy’n gweithio gyda’i gilydd i osod targedau a gweithredu strategaethau gwella. Yn ogystal, mae disgyblion, rhieni a’r gymuned ehangach yn cael eu cynnwys er mwyn sicrhau bod y cynllun yn adlewyrchu anghenion a dyheadau pawb sy’n gysylltiedig â’r ysgol. Dywedodd y Llywodraeth Cymru (2022) “mae Llywodraeth Cymru wedi cydweithio â rhanddeiliaid mewn ysgolion ac yn haen ganol y system addysg er mwyn datblygu trefniadau atebolrwydd, gwerthuso a gwella ar gyfer ysgolion, consortia rhanbarthol ac Estyn.” Mae hyn yn amlygu bod Llywodraeth Cymru wedi gweithio mewn partneriaeth â rhanddeiliaid allweddol yn y sector addysg, gan gynnwys ysgolion a sefydliadau o fewn y system, i ddatblygu dull strategol o ran atebolrwydd, gwerthuso a gwella. Mae’r trefniadau newydd yn amlinellu disgwyliadau Llywodraeth Cymru ar gyfer gwella ysgolion, gan osod y fframwaith o fewn cyd-destun y Cwricwlwm i Gymru, er mwyn sicrhau bod safonau addysgol yn gwella’n barhaus ac yn unol â’r egwyddorion cenedlaethol. 
Yn symud ymlaen i ganolbwyntio ar y gweithred o CDY ysgol A, sef i wella dysgu annibynnol y dysgwyr. Mae annibyniaeth yn chwarae rôl allweddol yn ddatblygiad academaidd a phersonol disgyblion ysgolion cynradd. Mae ymchwil yn dangos bod meithrin annibyniaeth yn cefnogi sgiliau datrys problemau, hunanreolaeth ac ymgysylltiad â dysgu (Whitebread et al, 2005). Dengys hyn bod dysgu’n annibynnol yn cyd-fynd gyda llond llaw o fanteision i'r dysgwyr. I ategu at hyn, mae’r Cwricwlwm i Gymru yn pwysleisio dull dysgu sy’n annog disgyblion i fod yn ddysgwyr annibynnol, gan eu paratoi ar gyfer bywyd a gwaith yn y dyfodol (Llywodraeth Cymru, 2022). Mae hyn yn cyd-fynd â damcaniaethau addysgol sy’n tynnu sylw at sut mae dysgu hunan reoledig yn gwella cymhelliant a pherfformiad academaidd (Zimmerman, 2002).
Mae nifer o astudiaethau’n dangos bod rhoi cyfleoedd i ddisgyblion gymryd cyfrifoldeb dros eu dysgu yn arwain at well dealltwriaeth a sgiliau meddwl beirniadol. Er enghraifft, mae Dignath a Büttner (2018) yn awgrymu bod plant sy’n datblygu strategaethau dysgu hunan reoledig yn cyflawni’n well yn academaidd ac yn dangos mwy o ymgysylltiad. Yn yr un modd, mae Vygotsky (1978) yn pwysleisio rôl dysgu trwy archwilio a darganfod yn annibynnol, gan ddadlau bod cefnogi’r broses hon trwy arweiniad athrawon yn helpu plant i ddod yn ddysgwyr mwy hyderus ac effeithiol.
Mae annibyniaeth hefyd yn cyfrannu at ddatblygiad cymdeithasol ac emosiynol disgyblion. Mae ymchwil gan Deci a Ryan (2000) yn egluro bod cael ymdeimlad o reolaeth dros ddysgu yn cynyddu cymhelliant mewnol, sy’n hanfodol ar gyfer lles a llwyddiant academaidd. Yn ogystal, mae Pelligrini (2005) yn awgrymu bod chwarae annibynnol ac ymarfer sgiliau gwneud penderfyniadau mewn ysgolion cynradd yn hybu hunanhyder a sgiliau cydweithredu. Mae hyn yn awgrymu bod annibyniaeth nid yn unig yn cefnogi perfformiad academaidd ond hefyd yn datblygu sgiliau cymdeithasol allweddol sydd eu hangen mewn bywyd bob dydd.
Er bod manteision sylweddol i annibyniaeth, mae ymchwil hefyd yn tynnu sylw at yr angen am gydbwysedd rhwng rhyddid dysgu a chymorth athrawon. Mae Mercer a Littleton (2007) yn dadlau bod rhyngweithio cymdeithasol â chyfoedion ac athrawon yn dal i fod yn hanfodol wrth ddatblygu sgiliau meddwl uwch. Felly, mae dull sy’n cyfuno cyfleoedd i ddisgyblion ddysgu’n annibynnol gyda chefnogaeth strwythuredig yn debygol o fod fwyaf effeithiol.
Mae llenyddiaeth yn dangos yn glir bod annibyniaeth yn elfen hanfodol o addysg gynradd, gan wella cymhelliant, perfformiad academaidd a datblygiad cymdeithasol. Fodd bynnag, mae’r dystiolaeth hefyd yn awgrymu bod angen cydbwysedd, lle mae athrawon yn chwarae rôl allweddol wrth arwain a chefnogi disgyblion i ddod yn ddysgwyr annibynnol. Gan fod y Cwricwlwm i Gymru yn rhoi pwyslais ar annibyniaeth, mae’n hanfodol bod ysgolion yn mabwysiadu dulliau addysgu sy’n meithrin sgiliau hunan reoledig tra’n darparu cefnogaeth briodol.
Datblygu pwynt gweithredu
Mae cynnwys dysgu’n annibynnol fel gweithred mewn CDY yn galluogi ysgol A i feithrin sgiliau allweddol ymhlith disgyblion, gan eu paratoi ar gyfer dysgu gydol oes. Trwy annog dysgu’n annibynnol, gall ysgol A wella ymgysylltiad disgyblion, meithrin sgiliau meddwl beirniadol, a datblygu ymdeimlad o gyfrifoldeb dros eu dysgu eu hunain. Yn ogystal, mae’n cyd-fynd â nodau’r Cwricwlwm i Gymru (Llywodraeth Cymru, 2022), sy’n pwysleisio gallu disgyblion i weithredu’n annibynnol a hyderus. Bydd y dull hwn hefyd yn cefnogi datblygiad cymdeithasol ac emosiynol, gan wella hunanhyder a gwydnwch disgyblion. Felly, bydd cynnwys dysgu’n annibynnol fel rhan o’r CDY yn sicrhau dull effeithiol ac arloesol o addysgu sy’n paratoi disgyblion ar gyfer y dyfodol.
Yn ogystal â nodau Cwricwlwm i Gymru a datblygu dysgwyr yr ysgol, fe wnaeth ysgol A penderfynu i flaenoriaethu dysgu’n annibynnol fel gweithred o’i CDY o ganlyniad i adborth adolygu. Un o argymhellion ysgol A o’i adroddiad Estyn (2017) oedd, “datblygu gallu disgyblion i weithio’n annibynnol a dylanwadu ar eu dysgu eu hunain”. Dyma’r rheswm pennaf mae ysgol A wedi penderfynu ac yn parhau i flaenoriaethu dysgu’n annibynnol fel gweithred o’i CDY. O ganlyniad i argymhellion Estyn, mae ysgol A yn ei gweld yn hanfodol i gynnwys dysgu’n annibynnol fel gweithred ar ei CDY. Felly, ar ôl trafod y CDY gyda tîm rheoli ysgol A roedd hi’n hawdd ei weld pam yr oedden wedi penderfynu i flaenoriaethu dysgu’n annibynnol fel gweithred o’i CDY ar ôl ystyried nodau Cwricwlwm i Gymru ac argymhellion Estyn. 
Yn ystod fy mhrofiad dysgu yn ysgol A roedd hi’n amlwg i weld sut oedd yr ysgol yn ceisio gweithredu ei flaenoriaeth a hyrwyddo dysgu’n annibynnol. Yn bennaf, roedd dysgu’n annibynnol yn digwydd ar draws cyfnod allweddol 2 yn ystod eu gwersi ‘Taith Ddysgu’. Byddai gan y dysgwyr un gwers ‘Taith Ddysgu’ y diwrnod, gyda un grŵp yn cwblhau tasg ffocws. Tra bod un grŵp yn cwblhau y tasg ffocws, byddai gweddill y grwpiau yn cwblhau y tasgau annibynnol. Byddai’r tasgau annibynnol yn cynnwys pedwar neu pump tasg cyfoethogi sydd wedi ei paratoi gan yr athro neu athrawes yr wythnos flaenorol. Byddai’r tasgau annibynnol wedi ei rhoi ar ‘Google Sites’ y dosbarth, lle bydd gan y plant y rhyddid i ddewis pa tasg annibynnol maen nhw mynd i gwblhau y gwers yna. Roedd hyn yn gweithredu a hybu dysgu’n annibynnol trwy adael y plant dewis pa tasg maen nhw mynd i gwblhau y diwrnod hynny, ond ar y llaw arall byddai pawb wedi cwblhau yr un tasgau erbyn diwedd yr wythnos. I ategu at hyn, mae dysgu annibynnol yn cael ei ymestyn yn ysgol A trwy rhoi rhyddid i'r dysgwyr yn eu lyfrau ‘Taith Ddysgu’ oherwydd roedd eu lyfrau yn cynnwys tudalennau gwag heb llinellau. Mae hyn yn golygu bod gan y dysgwyr cwblhau y tasgau fel y dymunwn nhw. Gall y disgyblion cwblhau y tasgau annibynnol ar gliniadur neu yn eu lyfrau. Hefyd os byddai’r dysgwyr yn penderfynu cwblhau’r tasgau yn ei llyfrau, mae’r ysgol yn darparu basgedi adnoddau, sydd yn cynnwys tâp, sticeri, pensiliau lliw a fwy. Mae hyn yn rhoi y rhyddid i'r dysgwyr i gwblhau y tasg yn ei llyfrau fel maen nhw eisiau. Unwaith eto, roedd hyn yn gweithredu blaenoriaeth yr ysgol o dysgu’n annibynnol. 
Mae ysgol A yn gwerthuso llwyddiant y blaenoriaeth yn aml trwy ddefnyddio dulliau gwahanol. Un dull maen nhw’n defnyddio i werthuso llwyddiant y blaenoriaeth yw trwy gynnal cyfarfodydd pob tymor gyda pob aelod o staff yn mynychu’r cyfarfod. Yn ystod y cyfarfodydd yma mae pawb yn rhoi eu barn onest ar sut mae’r blaenoriaeth yn cael ei gweithredu ac yna yn trafod sut gallwn nhw gwella sut mae’r flaenoriaeth yn cael ei gweithredu. Yn ogystal â hynny mae ysgol A yn galw ar lais y disgybl i werthuso llwyddiant y blaenoriaeth. Mae ysgol A yn gwneud hyn trwy ofyn i ddisgyblion cyfnod allweddol 2 i gwblhau holiadur. Mae’r holiadur yn gofyn am farn y dysgwyr ar os ydyn nhw’n meddwl bod nhw’n derbyn digon o gyfleoedd i ddysgu’n annibynnol a beth gall yr ysgol wneud i gynyddu dysgu annibynnol. 
Yn fy marn i mae’r ysgol yn gweithredu ei flaenoriaeth o ddysgu’n annibynnol yn arbennig trwy ddarparu amrywiaeth o ffyrdd i ddysgwyr i gwblhau eu gwaith. Yn ogystal â ystyried llais y disgybl wrth iddyn nhw datblygu dysgu annibynnol yn yr ysgol. Mae fy marn yn cael i gefnogi gan adroddiad Estyn (2025) diweddara’r ysgol, lle mae’n dweud, “un o nodweddion amlycaf yr ysgol yw’r modd mae disgyblion yn datblygu eu medrau dysgu annibynnol mewn amrywiaeth gyfoethog o brofiadau dysgu”. Mae hyn yn pwysleisio bod yr ysgol wedi bod yn gweithredu ar ei flaenoriaeth ers yr arolwg blaenorol yn 2017. Serch hynny, gall yr ysgol datblygu gweithio’n annibynnol yn ystod gwersi mathemateg. Gall yr ysgol annog dysgu annibynnol trwy heriau datrys problemau, lle mae dysgwyr yn ymchwilio i wahanol ddulliau o ddod o hyd i atebion. Gall y dysgwyr defnyddio adnoddau gweledol a deunyddiau ymarferol, fel blociau nifer neu fathemateg mewn cyd-destun bywyd go iawn,  i gefnogi dealltwriaeth a hyder wrth weithio ar dasgau’n annibynnol.
Adfyfyrio a Gwerthuso
Yn ystod fy mhrofiad dysgu yn ysgol A fe wnes i weithredu blaenoriaeth yr ysgol o ddysgu’n annibynnol trwy gyflwyno elfennau o ddysgu’n annibynnol i fy ngwersi. Fe wnes i hyn yn bennaf trwy ddilyn strategaeth yr ysgol o weithredu dysgu annibynnol yn ystod y wersi ‘Taith Ddysgu’. Fe wnes i weithredu dysgu’n annibynnol yn ystod ein ‘Taith Ddysgu’ cyfathrebu, pan oeddwn yn canolbwyntio ar ffilm a drama. Fe wnes i osod tasg ffocws am yr wythnos a wedyn penderfynais ar dair tasg cyfoethogi annibynnol. Roedd y tasgau annibynnol yn cynnwys llinell amser ffilmiau, map y byd o le mae ffilmiau wedi’u lleoli a darllen a deall ar ddrama. Yn ystod y tasgau annibynnol yma roedd gan y dysgwyr y rhyddid i ddewis pa tasgau roedden nhw yn cwblhau a hefyd fel oedden nhw eisiau cwblhau’r tasg. O ganlyniad i hyn, erbyn diwedd yr wythnos fe wnaeth y dosbarth cyfan cwblhau’r tasgau annibynnol, ond mewn amrywiaeth o ffyrdd oherwydd roedd ganddyn nhw rhyddid i gwblhau y tasgau yn annibynnol. 
Er hynny rwyf yn ymwybodol gallaf wedi gweithredu’r blaenoriaeth yn well, gan gynnig cyfleoedd i ddysgu’n annibynnol ar draws ystâd eang o wersi, nid dim ond gwersi ‘taith ddysgu’. Fel dywedais yn blaenorol, byddaf yn ceisio integreiddio dysgu’n annibynnol mewn i wersi mathemateg a iaith. Mae yna manteision enfawr i ddysgu’n annibynnol, sydd yn cynnwys gwelliant mewn perfformiad academaidd, creadigrwydd a cymhelliad (Mullings, 2019). O ganlyniad i hyn byddaf yn sicrhau yn fy mhrofiad dysgu nesaf byddaf yn defnyddio beth rwyf wedi dysgu ac yn cyfuno mewn i fy ngwersi er mwyn rhoi cyfle i ddysgu annibynnol digwydd ar draws ystâd eang o wersi. 
Casgliad
I gasglu, mae CDY yn hanfodol er mwyn sicrhau gwelliant parhaus mewn addysg ac i ddarparu amgylchedd dysgu chynhwysol. Mae‘n cynnwys fframwaith sydd yn canolbwyntio ar wella perfformiad y ysgol a sicrhau bod pob disgybl yn cael cyfle i lwyddo. Yn ogystal, mae CDY yn cefnogi creu cymuned ysgol sy’n hyrwyddo cefnogaeth a chydweithio rhwng pob aelod o’r ysgol.
I ategu at hyn, rwyf wedi dysgu bod dysgu'n annibynnol yn caniatáu i ddysgwyr ddatblygu sgiliau hunan-ymwybyddiaeth a rheoli amser, gan eu helpu i ddeall eu cryfderau a’u gwendidau. Trwy ymdrechu i ymchwilio a chwblhau tasgau heb ormod o gymorth, mae myfyrwyr yn ehangu eu gallu i feddwl yn feirniadol ac i gymhwyso gwybodaeth yn ymarferol. Mae hefyd yn hybu ymroddiad i ddysgu, gan wneud y broses yn fwy personol ac ystyrlon. Yn ogystal, mae’n hyrwyddo hunan-gred, gan roi’r hyder i fyfyrwyr ymdopi â heriau academaidd a bywyd bob dydd yn annibynnol.
Yn y pen draw, mae CDY a dysgu'n annibynnol yn ymagwedd bwysig i sicrhau datblygiad personol ac academig i bob disgybl, ac mae'n allweddol i sicrhau bod y system addysg yn parhau i ddatblygu ac i ddarparu gwell cyfleon i bob unigolyn.

